runetrust/blame-folketinget-dk huggingface dataset:
Annie Lunde Hansen (CD), 2001-04-03:
For at der nu ikke skal trædes alt for meget i det her, så vil jeg gerne sige, at vi på det sidste udvalgsmøde, vi havde, hvor vi drøftede denne her sag, ligesom lagde vores stemmer i en slags depot vedrørende det her ændringsforslag med slagtebusserne, fordi vi mente, at Lovsekretariatet skulle udtale sig om sagen, sådan at vi helt præcist vidste, om der var nogen identitetsproblemer.
Sikandar Siddique (FG), 2022-04-05:
Men i forlængelse af den her IPCC-rapport, som siger, at vi skal halvere vores globale udledninger i 2030, så vil jeg høre, om det giver regeringen, ministeren, fru Mette Frederiksen, anledning til at genoverveje og genåbne de aftaler, som man har indgået, f.eks. at lade al kul, gas og olie ligge i jorden, det vil sige fremrykke den oliestopaftale, som jo nu er i 2050.
René Christensen (DF), 2011-04-26:
Jamen med hensyn til, hvorfor man spørger ind til det, vil jeg sige, at det jo er klart, at man, når ordføreren nu kom med det som et løsningsforslag til nogle af de udfordringer, der kan være på området her, selvfølgelig også er nødt til at spørge ind til, hvordan det så vil blive ført ud i livet.
Jens Peter Vernersen (S), 2000-10-24:
Jeg vil også godt sige til hr. Flemming Hansen, at jeg da tror, hr. Flemming Hansen må anerkende, at det er meget svært at sammenligne de to systemer, vi har i Danmark og Tyskland, fordi man i Tyskland har de store virksomhedsafgifter for lønmodtagerne, men det er jo noget, som hr. Flemming Hansen aldrig har ønsket.
Søren Egge Rasmussen (EL), 2023-03-16:
Det kan godt være, at man kunne tage de samme restriktioner, men når man så har med en sygdom at gøre, som er langt mere farlig at få, hvor dødeligheden er langt større, så synes jeg ikke bare, man kan sige, at man ligesom kan tage de samme restriktioner.
Karina Adsbøl (DD), 2023-04-14:
Jeg siger bare, at jeg synes, at inden man laver de indgribende foranstaltninger som tvangsanbringelse og tvangsbortadoption i en familie, er det vigtigt for mig, at man afdækker netværket i en familie: Er der nogen her, der kan træde til og hjælpe, inden man fjerner barnet fra dets biologiske ophav?
Inge-Lene Ebdrup (V), 2005-05-03:
Men i forhold til det med at tage beboerrepræsentanterne alvorligt, at der måske skal strammes op i forhold til, hvis en udlejer negligerer det forhold, at han skal tage beboerrepræsentanterne med på råd og tage dem alvorligt, så vil vi gerne medgive, at det kunne trænge til at blive set på i de tilfælde, hvor udlejerne ikke opfylder de forpligtelser, de ellers har.
Ove Hygum (S), 2000-11-17:
Med hensyn til EU-problemstillingen kan jeg oplyse, at vi naturligvis er i dialog med EU, og at vi for nærværende ikke med de planer, vi har for indretningen af certificeringskonstruktionen, forventer, at det skulle give anledning til statsstøtteproblemer, som spørgsmålet jo omhandler.
Kim Christiansen (DF), 2006-05-10:
Nu sidder jeg her med justitsministeren, politiets øverste myndighed, og jeg kan godt forstå, at vi ikke er så frygtelig uenige, men jeg vil jo gerne afslutningsvis have et tilsagn om, at politiet i fremtiden har ressourcer – det fremgår også af mit spørgsmål – til at tackle den her slags opgaver, også således at der kan komme ambulancer, redningsarbejdere osv. ind i de her mere eller mindre lovløse områder.
Morten Østergaard (RV), 2018-10-04:
Det er et kapitel af danmarkshistorien, som mange med rette er stolte af; en humanitær arv, som har bidraget til billedet af Danmark ude i verden og gør det den dag i dag, ligesom kvoteflygtninge og høj udviklingsbistand har været med til at bidrage til billedet af et land, som med Obamas ord kæmper over sin vægtklasse.
Tom Behnke (KF), 2001-10-24:
Og dermed kan det ikke lade sig gøre, det kan simpelt hen ikke lade sig gøre at opfylde lovens krav om minimum 65 pct.'s plantedække. Derfor er det hensigtsmæssigt, i stedet for at flere tusinde landbrug skal indsende skriftlige ansøgninger, som skal behandles og godkendes og sendes tilbage, at man så med det her forslag giver ministeren mulighed for at give en generel dispensation for enten hele landet eller dele af landet.
Morten Helveg Petersen (RV), 2005-12-14:
Vi har talt for en omlægning i mange år, og den omlægning indebærer jo netop en nedsættelse af skatten på arbejdsindkomst, og at man så skal bryde skattestoppet, ikke mindst hvad angår ejendomsværdibeskatningen, og lade den del af skatten følge med satsreguleringen i øvrigt.
Morten Homann (SF), 2002-02-27:
Så vil jeg godt i forlængelse af det spørge, hvornår Folketinget og i særdeleshed forligspartierne kan gøre sig forventning om at få et mere konkret udtryk for regeringens holdning på SU-området, hvornår vi kan forvente, at der ligger et mere konkret forslag fra regeringens side.
Mogens Nørgård Pedersen (KD), 2004-11-23:
Under de betingelser, der er på arbejdsmarkedet, er det hensigtsmæssigt at forlænge muligheden for at give længerevarende tilbud om opkvalificering allerede i første ledighedsperiode, og på den baggrund ser jeg frem til at arbejde sammen med Folketingets Arbejdsmarkedsudvalg om at få lovforslaget vedtaget.
Per Clausen (EL), 2005-05-24:
I den sammenhæng kan jeg måske også blive en anelse bekymret over, at man i forhold til afgiftsskruen begynder at snakke om tekniske handelshindringer, samtidig med vi jo faktisk godt ved, at jo mere vi får lagt totale EU-reguleringer ned over nogle områder, jo mere umuligt bliver det at lave nationale løsninger.
Kim Behnke (FP), 1998-05-06:
en beretning, som betyder, at vi kan lægge det fornødne pres på resten af EU, sådan at vi kan få disse regler lavet om, for det er en torn i øjet på den danske skatteborger, som via sin momsbetaling betaler til det her system, at kunne konstatere, at folk, der oven i købet kan være deres nabo her i Danmark, får urimeligt høje lønninger
Mads Olsen (SF), 2025-04-10:
Jeg tror jo, at hvis vi kunne få det her forelagt, er der mange i Indfødsretsudvalget, der i hvert fald gerne ville have en samtale med de borgere for ligesom at få svar på dette: Det her, du skrev for 10 år siden, er det noget, du stadig væk mener?
Søren Egge Rasmussen (EL), 2018-11-14:
Jeg kan godt forstå, at der kan være udsving i statistikkerne, men her har man alligevel set en kraftigt stigende tendens, og jeg synes ikke, at der er nogen grund til at være tilfreds med, at 27 pct. af frugt og grønt i det konventionelle danske landbrug har pesticidrester i sig, når det tilbage i 2011 var nede på 9 pct. Jeg synes, at økologerne har en rigtig god sag, og det er jo også glædeligt, at den her pesticidkontrol har vist, at der ikke er pesticidrester i danske økologiske produkter.
Nick Zimmermann (DF), 2023-02-02:
Først tromler man hen over Folketingets partier, så tromler man hen over fagbevægelsen – de fem største fagforeninger stiller sig skulder ved skulder i modstand mod regeringen og ministeren – og dernæst er man fuldstændig fløjtende ligeglad med de mange danskere, der er imod det her forslag.
Tina Nedergaard (V), 2007-11-29:
Men der var det jo Socialdemokraterne, der stod hundrede procent fast, med hensyn til at diskussionen om folkeskolen skulle foregå i folkeskoleforligskredsen, og at det under ingen omstændigheder måtte foregå i forbindelse med en kvalitetsreform for den offentlige sektor, fordi vi havde en forligskreds.
Lene Espersen (KF), 2004-05-19:
Men jeg kan sige til hr. Søren Krarup, at såfremt det måtte fremkomme, og såfremt man f.eks. kan se, at der er begået et strafbart forhold ved at bruge trusler for at hverve personer til denne forening, er jeg indstillet på at bede Rigsadvokaten om at genoptage undersøgelsen.
Anders Fogh Rasmussen (V), 2008-01-09:
I den forbindelse er de danske undtagelser skadelige for danske interesser, fordi de mindsker Danmarks indflydelse, og derfor er det regeringens hensigt, at den danske befolkning skal have lejlighed til at tage stilling til de danske undtagelser - de 14 år gamle danske undtagelser - på et tidspunkt i den valgperiode, vi nu har taget hul på.
Colette L. Brix (DF), 2004-02-17:
Vi mener helt principielt ikke, at man kan videregive den slags oplysninger uden at spørge virksomheden først lige meget hvad, og så er det ifølge Dansk Folkepartis opfattelse helt ligegyldigt, hvorvidt det kun drejer sig om realkreditinstitutter og pengeinstitutter, der er koncernforbundne.
Jane Heitmann (V), 2013-12-05:
Altså, om mennesker, der hvirvler rundt i systemet, vil jeg sige: Hvis man sådan lige kaster et blik på, hvad der sker i somatikken, hvor – som jeg også nævnte i min ordførertale – der er 18.000 patienter alene i Region Nordjylland, der ikke er blevet udredt, ved jeg ikke, om man ikke kan sige, at det er et udtryk for, at der i hvert fald er nogen, som ikke er blevet imødekommet gennem den lovgivning, som man tidligere har indført.
Charlotte Antonsen (V), 2004-02-27:
Jeg synes også, det er ganske vanskeligt at forstå SF, og jeg vil godt spørge fru Lene Garsdal: Er det sådan, at SF fuldstændig afviser, at det, at en virksomhed bliver dømt til rådgivning og bliver dømt til at bruge nogle penge på arbejdsmiljøet i den situation, hvor der er nogle problemer, har nogen betydning for arbejdsmiljøet?
Lars Barfoed (KF), 2003-12-12:
Forligspartierne bag Statens Uddannelsesstøtte har været enige om, at studerende med handicap skal ydes et tillægsstipendium via en merudgift på 25 mio. kr. om året. Det Konservative Folkeparti havde også gerne set, at det var lykkedes at nå frem til enighed om mere SU til enlige forsørgere.
Christian Langballe (DF), 2012-10-24:
Jeg ved ikke, om ministeren har en form for løsning, men jeg synes i hvert fald, at man med hensyn til de tilskud, der er givet, kunne sige, at det måske lige præcis er med hensyn til gravsteder, som er så vigtige for mennesker, at man skal sætte ind i forhold til de kirkeskattekroner, som folk jo selv har betalt.
Pia Olsen Dyhr (SF), 2024-01-16:
Og der er mere: Jeg har været medlem af Socialdemokratiet i 42 år, så når jeg går ud og kritiserer mit eget parti, er det ikke noget, jeg gør med let hjerte, men jeg oplever, at vi er nødt til at have en grundig diskussion af, hvordan fremtidens relation skal være, hvis vi skal lykkes med at skabe et velfærdssamfund.
Rosa Lund (EL), 2024-05-28:
Det er rigtigt nok, at vi har en stor afslutningsdebat i morgen, men når jeg kigger rundt i salen her, er der ikke nogen udlændingeordførere, der også er partiledere, så mon ikke vi kan finde en lille times tid i løbet af dagen i morgen, hvor vi lige kan gå uden for salen og stille vores spørgsmål til det her lovforslag.
Aage Frandsen (SF), 1998-06-04:
Det forekommer mig altså at være sådan, at man først hugger noget, som de godt nok ikke havde fået endeligt - det ved jeg udmærket godt - men for nogle af de mennesker, som ikke fik glæde af det, som var i overenskomstindgrebet, men som kunne aflevere noget i forhold til det, de måske havde stemt ja til, men som ikke blev godkendt, er det en ekstra én nu at få at vide, at tvangsopsparingen skal fortsætte.
Helge Adam Møller (KF), 2004-11-19:
Er det ikke sådan, at alle de fødevarebutikker, vi har i dette land, alle de butikker, hvor vi køber tøj, alle de steder, hvor børnene får ordnet deres tænder, og alle de steder, hvor de får klippet deres hår, er virksomheder, hvor man tjener penge, og som også giver overskud?
Margrethe Vestager (RV), 2000-10-25:
Derfor håber jeg også, at hr. Søren Kolstrup - om forslaget måtte blive vedtaget, hvilket jeg meget håber - også vil lade opfordringen »det nytter at være aktiv« følge lovforslaget, når det skal gøre et bedre undervisningsmiljø til virkelighed på den enkelte uddannelsesinstitution.
Merete Riisager (LA), 2014-03-13:
Og det er blevet meget tydeligt for enhver – det har det sådan set været længe, men nu er der også kommet en mediemæssig opmærksomhed om det – at der sker noget med ydelserne i EU, og at EU er ved at blive en social union, hvor man forærer ydelser på tværs af grænser.
Peter Skaarup (DF), 2004-02-19:
Jeg kan bare konstatere, at havde det stået til Enhedslisten, havde der stadig væk siddet et talebanregime, så havde Al-Qaeda stadig væk siddet ved magten i Afghanistan, så havde Saddam Hussein stadig væk stået for magttilstandene i Irak. Det er dér, Enhedslistens problemer opstår, for man er ikke i stand til at give svar på nutidens problemer, nemlig de terrorister og de diktatorer, som undertrykker befolkningen i de her områder.
Helle Thorning-Schmidt (S), 2011-10-06:
Selv om det var et lidt vredt indlæg, var jeg egentlig rigtig glad for det, for det betyder jo, at Venstre nu har sagt, at på trods af at de er uenige i, at vi hæver skatter og afgifter for 5 mia. kr., vil de sådan set gerne samarbejde om en række andre ting.
Thor Pedersen (V), 2007-03-29:
Jeg ville selvfølgelig have et problem, hvis det forslag til vedtagelse, der ligger, sagde: »idet man anerkender, at regeringen allerede gør«, for det, der står dér, er jo det, vi gør; altså, hvis den havde den form, at »idet man anerkender og er tilfreds med, at regeringen arbejder for følgende«, for det gør vi jo.
Tina Nedergaard (V), 2009-09-08:
Når vi så ser på, hvordan det går under krisen, kan vi se, at situationen er den, at når det går rigtig skidt rundtomkring i verden – Spanien står f.eks. med næsten 20 pct. ledige – ja, så får vi flere ledige, men vi holder os langt under det niveau, som man oplever i andre lande.
Ida Auken (RV), 2019-04-04:
Men man kan også tænke sig om og spørge: Hvis vi nu har 106 mia. kr. – er de så givet bedst ud til noget, som symbolpolitisk kan se rigtigt ud, som virker rart og vil gøre mange mennesker glade, men giver mere CO 2 , eller er de 106 mia. kr. givet bedst ud til at investere i den grønne omstilling, der kan ødelægge oliemarkedet?
Peter Skaarup (DF), 2000-01-13:
Jeg må indrømme, at selvfølgelig er der nogle fornuftige toner i det forslag til vedtagelse, fru Tove Videbæk har fremsat, men der er altså også nogle ting, som bestemt ikke understøtter den holdning, vi har. Jeg kunne jo f.eks. spørge fru Tove Videbæk, om fru Tove Videbæk og Kristeligt Folkeparti ville være med til at begrænse den flygtningetilstrømning, der kommer til landet, altså f.eks. ved et stop for modtagelse af ikkekonventionsflygtninge, og ved, at man f.eks. sørger for at ophæve retskravene på familiesammenføring.
Jes Lunde (SF), 1998-12-02:
Er det så underligt, vil jeg spørge finansministeren, at det her helt konsekvent opfattes som et indgreb, der er vendt imod arbejdsmanden, ham, som efterlønnen var tiltænkt, og noget, som i stedet for udvikler sig til at blive en ren gavebod for dem med de største indkomster?
Dorte Bennedsen (S), 2000-03-16:
Og ligeså med boligforholdene: Det interessante er at sikre, at folk ikke klumpes sammen, så integrationen bliver svær, men bliver spredt noget mere, og det kan dog selv fru Pia Kjærsgaard vel ikke være imod - jo, det kan hun måske netop, for hvis den integration lykkes, mister Dansk Folkeparti sine argumenter.
Morten Helveg Petersen (RV), 2006-05-03:
Jeg synes, det er meget konstruktivt og vil bare sige med det samme til hr. Jørn Dohrmann, at vi er meget indstillet på, at udvalgsbehandlingen netop kan blive så konstruktiv, at vi kan få afklaret de udeståender, vi måtte have omkring økonomien, og få bekræftet, at der ikke er store økonomiske konsekvenser forbundet med forslaget her.
Finn Sørensen (EL), 2015-03-27:
Vi er åbenbart meget uenige om, hvordan virkeligheden ser ud, men så lad os da gøre det, som vi i Enhedslisten foreslår i vores forslag til vedtagelse: Lad os foranstalte en ordentlig undersøgelse, så vi kan få det frem i lyset og se, om det er Enhedslisten, der maler fanden på væggen, eller om det hele er så rosenrødt, som ministeren mener det er, og således at vi og kommunerne får et fælles grundlag at drøfte det ud fra, herunder også de frivilliges organisationer.
Charlotte Dyremose (KF), 2009-11-27:
Der er jo altså nogen, der af en eller anden grund har et stort behov for at bruge et stort millionbeløb på at komme af med den knast, og det millionbeløb er jeg absolut ikke interesseret i at bruge på at komme af med den knast, og derfor tror jeg egentlig dybest set heller ikke, at det her sådan rigtig vil hjælpe nogen.
Connie Hedegaard (KF), 2008-11-26:
Det hænger jo bl.a. også sammen med, at vi for det første har sat os det mål, at vi ikke bare skal holde energiforbruget stabilt, men at energiforligspartierne altså nu har sagt, at vi oven i købet skal have mindsket energiforbruget med 2 pct. inden 2011.
Lone Dybkjær (RV), 2008-11-13:
Men jeg har selvfølgelig også noteret mig - og det er mig, der står på talerstolen, fordi mit partis ordfører ikke kan være til stede; jeg beklager, jeg ikke startede med det - og også lyttet til de spørgsmål, der er, og derfor vil vi kigge nøje på de spørgsmål, der kommer frem under udvalgsarbejdet.
Pernille Rosenkrantz-Theil (S), 2023-04-19:
Men vi er ved at være der, hvor jeg bliver nødt til at sige, at jeg synes, det er ved at være en lidt akademisk diskussion, for hele formålet er at kunne følge med i, hvor mange fattige der er; at vi måler på det; at vi kan diskutere det politisk med hinanden.
Lene Espersen (KF), 2001-03-21:
Det første går på, hvad Dansk Folkepartis holdning til grundloven rent faktisk er, mere specifikt, hvad Dansk Folkepartis holdning er til grundlovens § 20, stk. 1 og stk. 2, for som jeg hører hr. Kristian Thulesen Dahl, skal vi bare glemme de eksisterer og så sige, at de ting, vi har lyst til at sende til folkeafstemning, skal vi bare sende til folkeafstemning, uanset hvad der ellers står i grundloven, for hr. Kristian Thulesen Dahl har jo fuldstændig ret i, at Folketinget i en hvilken som helst situation kan gøre, som det passer det.
Ebbe Kalnæs (CD), 1998-10-27:
Hvis ikke de var der, tror jeg i og for sig, at hele det projekt ville gå i stå. Jeg vil i øvrigt også godt sige, at når vi taler om CO2 og den tvivl, nogle gerne vil så om det, er der ingen tvivl om, at det er rart at få reduceret CO2-udslippet, og der er mange andre steder, hvor vi har brug for at få hånd i hanke med det forbrug, vi har, de affaldsophobninger, vi har, og med en lang række andre ting.
Keld Albrechtsen (EL), 2004-05-27:
Ministeren kan svare, eventuelt i udvalget, hvis oplysningerne ikke er til rådighed, men jeg har da forstået det sådan, at man bl.a. i Spanien faktisk overvejer ensidige foranstaltninger til sikring, bl.a. på baggrund af at man har haft meget dårlige erfaringer med tankskibe.
Morten Messerschmidt (DF), 2009-05-11:
Det er ikke så meget på grund af de håb og religiøse forudsigelser, der bliver udtrykt, men snarere det forhold, at man overhovedet ikke i klimadebatten behøver at føle sig bundet af nogen kendte fakta, men alene kan drysse om sig med skræmmebilleder, forudsigelser om jordens undergang, skærsilden og muligheden for dog også at købe aflad.
Finn Sørensen (EL), 2015-03-20:
Så vil jeg bare sige til den debat, der har været, at når man hører de indlæg, der har været, især fra Venstre og Dansk Folkeparti, kan man jo få indtrykket af, at nu er vi i gang med noget, der ligner en grundlæggende samfundsforandring, ja, måske ligefrem en revolution i arbejdet omkring folkestyret.
Pia Kjærsgaard (DF), 2000-03-14:
Er det i virkeligheden sådan, at da det var Portugals regeringschef, Antonio Guterres, der lagde op til det her sammen med belgierne, som jo havde en masse andre problemer, og sammen med franskmændene, som var blevet skældt læsterligt ud af hr. Jörg Haider - det skal jeg sandelig love for, og det vil jeg faktisk sige jo nok har været ret berettiget - at da det jo var de lande med Guterres i spidsen, som lagde op til det her, så er det så også dem, der skal bestemme, hvornår man begynder at ophæve sanktionerne?
Bent Bøgsted (DF), 2004-05-28:
Men jeg er sikker på, at hr. Flemming Oppfeldt har læst loven om barselorlov, så jeg vil godt høre, om hr. Flemming Oppfeldt ikke kan bekræfte, at det er aftalt med arbejdsgiverne, at når man udskyder barselorloven, er der mulighed for at afholde den drypvis over en længere periode.
Bjarne Laustsen (S), 2003-04-30:
Det er en meget, meget vanskelig opgave, fordi ledigheden i det område er dobbelt så høj som landsgennemsnittet, og derfor er det altså interessant at vide, hvilke initiativer regeringen vil tage f.eks. for at komme sådan en egn som den nordjyske til hjælp og undsætning i den givne situation.
Pernille Vigsø Bagge (SF), 2005-03-18:
Døgninstitutionerne for børn og unge, der har et helt særligt behov for støtte, er i socialministerens forslag opdelt i tre: Døgninstitutioner, hvis primære målgruppe er børn og unge, som på grund af sociale eller adfærdsmæssige problemer har behov for at blive anbragt uden for hjemmet.
Karin Liltorp (ALT), 2025-10-31:
Nu snakker vi økonomi her, og Radikales ordfører nævnte, at vi har et kæmpe råderum at gøre godt med, og at det er godt med en præmie, men der vil jeg bare lige drysse lidt salt i såret og sige, at det jo desværre lige faldt med 30 mia. kr. her i sidste uge.
Kim Edberg Andersen (DD), 2025-12-02:
Så vil man ikke lige forklare en gang til, hvordan det hænger sammen, at man havde lavet en løsning, der rent faktisk gav god mening, og derfor laver man også en emballageafgift, som så slår bunden fuldstændig ud af f.eks. dem, der laver marmeladeglas.
Christine Antorini (S), 2016-02-03:
Tak for muligheden for at komme her og diskutere følgende spørgsmål, og jeg læser det op: Hvorfor mener ministeren ikke, at det er en samfundsmæssig forpligtelse for videregående uddannelser at øge den sociale mobilitet gennem uddannelse, siden ministeren egenhændigt har fjernet målene fra udviklingskontrakterne?
Margrete Auken (SF), 2001-04-27:
Vi står stadig med en elendig løsning, og om 3 år får vi den ultimative regnvejrsløsning, hvor metropassagererne havner oppe på en helle i Frederiksborggade, og jeg ved, at hr. Svend Heiselberg synes, det er lige så tosset, som jeg synes.
Lars Løkke Rasmussen (V), 2008-01-30:
Og så konstaterer jeg, at de jo ikke er blevet 40 år gamle sidste år - jo, det er de, men så var de 39 året før og 38 året før - og at det her fænomen med, at man rundtomkring kan finde klasselokaler, der ikke er velindrettede og modsvarer tidens krav, skoletoiletter, der ikke er velindrettede og modsvarer tidens krav, og undervisningsmateriale, der ikke er moderne og modsvarer tidens krav ikke er noget nyt fænomen.
Margrethe Vestager (RV), 2007-10-04:
Vi har så haft den - hvad skal man kalde det? - præmis, at vi gerne vil have en bedre social profil end den, vi har haft tidligere, fordi vi har arbejdet med en skattepolitik, som i sin tid var udarbejdet med Anders Samuelsen som hovedarkitekt, og der har vi syntes, at det var rigtigt at lave en lidt anden profil end den, vi havde før.
Lisbeth Bech Poulsen (SF), 2016-11-17:
Så vil jeg også lige sige, at et udvidet rygeforbud for indsatte i lukkede fængsler jo kan virke særlig hårdt, da der, som flere har påpeget, ikke er gode muligheder for at komme udenfor og ryge, og flere organisationer foreslår jo også, at udvidelsen af rygeforbuddet kun skal gælde åbne fængsler og pensioner.
Kenneth Kristensen Berth (DF), 2016-12-01:
Og nu kunne jeg forstå på ordføreren fra Det Radikale Venstre, at den her debat drejer sig om at få fakta på bordet, så derfor kunne jeg egentlig godt lige tænke mig at få at vide, hvad forskellen er på Europol light, en parallelaftale og en særaftale – i virkeligheden især de to sidste, for der har regeringen jo lavet det smarte trick, at man har sagt, at vi ikke kan få en parallelaftale, men at vi kan få en særaftale.
Jann Sjursen (KRF), 1999-12-02:
Det er jo ikke bare for sjov, at vi ønsker den debat, men fordi der er børn, der kommer i klemme i det tids- og karrierepres, som mange forældre oplever i dag, også selv om de på overfladen tilsyneladende er velfungerende. Lad mig derfor afslutte debatten fra Kristeligt Folkepartis vedkommende ved at citere Eskild endnu en gang - jeg tror, det var fru Jette Gottlieb, der tidligere citerede Eskild, som er 5½ år, og som sagde: »Jeg kunne tænke mig, at min far og mor fik fri fra arbejde kl. 12 eller kl. 1.